شاتو_مچی
گرده افشاني
٤-:دلاس په وسيله گرده افشاني Pollination    Hand    کېداى شي چې دځنو ميوو په باغونو کې گرده توليدونکي ونې نه وي کرل شوې او يادشاتو دمچيوو  او نور و حشراتو فعاليت مجود نه وي نو داغېزمنې گرده افشانې لپاره بايد گرده افشاني  دانسان دلاس په واسطه وشي. دلاس په وسيله کېداى شي چې دعين نوعه دبلې ورايټۍ دسپړل کېدو وړ گلانو يوه څانکه راپرې کړو او په هره ونه کې يې وټومبو ترڅو دهرې پرې کړاى شوې يا مېلمه څانگې دگلانو گرده  دکوربه ونې  پر گلانو وشيندل شي پرې کړل شو ې څانگه په  يوه ټيم يا په  پلاسټکي کڅوړه کې چې له لمدو خټو يااوبو څخه  ډکه وي  وټومبل شي او په کوربه ونه کې وزړول شي. دچين په يوه دره کې (Maoxian   county) چې دمڼو دحاصل له مخې ډيره مشهوره ده کرونده گريې دمڼو گلان په لاس سره گرده افشاني کوي او داعمليه په دې ډول پرمخ وړي چې دمڼوسپړل شوي يا سپړيدو ته نژدې او نيمه سپړل شوي گلان ټولوي هغه د يوې يا دوه ورځو لپاره د اطاق په حرارت کې يا لمريز ځاى کې اچوي چې دگردې کڅوړې وچوي اوگردې.ورڅخه.پرېوزي.نوموړې.گردې.دغنمودوړواويادوچوشيدودپوډروسره يوځاى کوي بيايې دمخصوصو برشونو دسگرټودفلټروپه وسيله په هغوگلانو شيندي چې دورځې په جريان کې سپړل شوې وي اودهروينځوگلانو له جملې څخه چې دگلي څانگو کې موقعيت لري ددې په واسطه گرده افشاني کېږي داگرده افشاني بايدپه موسم کې درې ځلې ترسره شي ترڅودگلانوپه موسم کې ټول سپړل شوي گلان گرده افشاني شي. ديادونې وړده چې دمڼودونودټولو سپړل شووگلانوله جملې څخه د٥ تر ١٠ فيصده گلان القاح اوپه مېووبدليږي اونور گلان يې رژيږي چې ددې ډول گلانورژيدنه دتشويش وړ نه ده هيله ده چې په ميوو د بدليدونکو گلانو له جملې دهرو٤٠ پاڼولپاره يوه ميوه پرښودل کېږي. ځکه په دې شمېر سره پاڼې کولى شي يوه دمڼې ميوه تغذيه کړي. دلاس په وسيله گرده افشاني له کبله ٥٠% د حاصل مقدار زيات او کيفيت يې ډير ښه کېږي يو فني سړى کولى شي دورځې په معمول ډول د خرما ٣٠ ونې گرده افشاني کړي. ٥ - دنا مساعدو شرايطو په وړاندي مبارزه. دښې گرده افشاني دصورت نيولو لپاره بايد دميوو ونوته په کافي مقدار سره په مناسبو وختونو کې دکېمياوي سرې ،عضوي سري اونور کم مصرفه عناصر اوهورموني موادو استعمال هېرنه شي ځکه چې دونو لپاره دعذايي موادو کموالي اوياډيروالي دگرده افشاني په صورت نيولو کې مستقيمه اغېزه لري دحرارت دنسبتي درجې له کبله دونوزيانمن کېدل او دگلانو خرابېدل ددې سبب کېږي چې داډول زيانمن شوي گلان ددې وړتيا ونه لري چې گرده افشاني پکي صورت ونيسي نو دديلپاره چي زپات شميرميوو ونې په  پسرلي کې گلان سپړي نو دپسرلي دسړې هوا له کبله زيانمن کېږي نوددې مشکل لپاره دمقاوموورايټيو استعمال چې پسرلي کې ناوخته گلان سپړي يوه ښه لاره ده دبېلگې په ډول په پاڼريژو ميووکې لکه د بادامو دونو ورايټيو  Feregnes---Ferradul---Lauronee---Nonperile په کرلو سره چې دغه ورايټي دمحلي بادامو په نسبت ډيړې اونۍ وروسته گلان سپړي حل کېداشي.دځنو کرنيز و عملياتو په کارولو سره  ونې ديخنۍ په وړاندې مقاومت  پيداکولى شي  همدارنگه دونواو بوټو دنمو مخه نيوونکو   موادو په کارولو سره په پسرلي کې دوخته گلانو سپړل کېدو مخنيوى کېداى شي له بلې خوا دسړو په وړاندې دمقاومو اومحلي نيله بوټو په کرلو سره دامشکل حل کېداى شي. دبادونو دمخنيوي لپاره چې دگرده افشاني لپاره خنډ بلل کېږي دباغونو شاوخوا دباد ماتونکو ونو کرل او همدارنگه دهغو ورايټيو کرنې څخه ډډه وشي چې دبادونو دلوتلو په موسم کې گلان سپړي له بلې خوا دهغو باغونو گرد چاپېره دلوړو ديوالونو دجوړولو څخه  ډډه وشي چې دبادپه وسيله گرده افشاني ترسره کېږي  لکه: انگور،غوزانو،توتانو،پستو باغونه، دلمر دوړانکو په رابطه ويلى شو چې هغه سيمې چې دمڼو دگلانو دسپړلو وخت کې دلمر نه لري او وريځ وي هلته بايد دونو دکرلو څخه ډډه وشي او هغه سيمې چې دونو دگلانو دسپړلو وخت کې بارانونه او ږلۍ ولري هلته بايد دنوموړو ونو دکرلو څخه خودداري وشي دافتونو او ناروغيو دمخنيوي او کنټرول لپاره افت وژونکو استعمال دکموالي لپاره هغه لارې چارې په نظر کې ونيول شي چې له دې امله يې دچاپيريال ککړتيا  منځ ته راځي بايد داسې افت وژونکي وکارول شي چې دشاتو دمچيو او مفيده حشرو دوژل کېدو سبب نه شي ځنگلونه څړځايونو ته وده ورکول شي چې مچيو او نورو مفيده حشرو لپاره چې په گرده افشاني کې رول لري  دفعاليت ښه زمينه برابره شي